Pécs-Baranyai Kereskedelmi és Iparkamara

Támogatott részvételi lehetőség a Portugal Smart Cities Summit kiállításon
2025-06-03 - 2025-06-05 | Feira Internacional de Lisboa, R. do Bojador, Lisszabon, 1998-010, Portugal
Magyarország lisszaboni Nagykövetsége immár negyedik alkalommal biztosít lehetőséget magyar cégek számára, hogy térítésmentesen bemutatkozhassanak, az idén 2025. június 3-5. között megrendezésre kerülő Portugal Smart Cities Summit kiállításon.

Portugal Smart Cities Summit
Várják a vállalatok jelentkezését a kormányzati megoldások, okos város, IT&IOT, kiberbiztonság, mobilitás, energetika, víz-, hulladék- és környezetgazdálkodás, valamint egészségipar területéről.
Jelentkezési határidő: 2025. április 13.
További információ: dr. Pekári-Vékei Judit külgazdasági attasé
judit.vekei@mfa.gov.hu
Tel.: +36 70 682 5982

Kamarai üzleti delegáció Csehországba, Prágába támogatott részvételi lehetőséggel
2024-09-16 - 2024-09-18 | Prága, Cseh Köztársaság
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. szeptember 16-18. között támogatott részvételi lehetőséggel üzleti delegációt szervez Csehországba, Prágába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a csehországi üzleti környezet bemutatása. A delegáció látogatást tesz a FOR ARCH nemzetközi építőipari szakvásáron. Ezenkívül terveink között szerepel egy üzleti rendezvény megszervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Csehország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a FOR ARCH nemzetközi építőipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert a későbbiekben meghatározott hotelhez és a közös szakmai programokhoz biztosítjuk.

A FOR ARCH 2024 35. Nemzetközi Építőipari szakvásárról röviden
A FOR ARCH Csehország legnagyobb, évente megrendezésre kerülő építőipari szakvására, amely évről évre több száz kiállítót és több tízezer látogatót vonz. Fennállásának 34 éve alatt az építőipari szakemberek jól bevált találkozási pontja lett. A résztvevők az építőipar számos területével találkozhatnak, legyen szó az építkezések finanszírozásáról és megvalósításáról, kézműves megoldásokról és építőipari technológiákról, építőanyagokról, építőipari gépekről, építőszerkezetekről vagy akár építőipari berendezésekről. A szakvásáron vezető gyártók és beszállítók is részt vesznek.
A FOR ARCH Prágában, a közép-európai üzleti élet fontos központjában elhelyezkedő fekvésének köszönhetően egyedülálló lehetőséget kínál a hazai és külföldi kiállítók számára, hogy szolgáltatásaikat és termékeiket egy nemzetközi verseny keretében mutassák be.
Kiemelt építőipari szektorok:

Építőelemek és anyagok
Elektrotechnika és biztonság
Fűtés
Faépületek
Medencék, szaunák és SPA

A delegációba a Csehország iránt érdeklődő, az építőiparban tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a csehországi gazdaságról és üzleti lehetőségekről.
Vásárlátogatás a FOR ARCH építőipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve a Tolna Vármegyei Kereskedelmi és Iparkamarával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek

a kiutazás költségei saját gépkocsival, vonattal vagy repülővel,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. július 23.
Jelentkezés módja
Az alábbiakban felsorolt három melléklet együttes, határidőre történő megküldése a turkovics.rebeka@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A jelentkezések elbírálása során előnyt élveznek azok a vállalkozások, amelyek nem vettek részt a Vállalkozásfejlesztési Projekt korábbi támogatott üzleti kiutazásain.
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Turkovics Rebeka, külpiaci koordinátor
E-mail: turkovics.rebeka@mkik.hu
Telefon: (1) 474 5117

Kamarai üzleti delegáció Münchenbe támogatott részvételi lehetőséggel
2024-06-18 08:00 - 2024-06-20 17:00 (Europe/Budapest)
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 18-20. között támogatott részvételi lehetőséggel üzleti delegációt szervez Németországba, Münchenbe. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a német üzleti környezet bemutatása. A delegáció látogatást tesz a The smarter E Europe nemzetközi energiaipari szakvásáron. Ezenkívül terveink között szerepel egy bajor partnerszervezet meglátogatása, esetleges üzleti fórum szervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Bajorország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a The smarter E Europe nemzetközi energiaipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert csak a mellékletben megjelölt repülőjáratokhoz, a későbbiekben meghatározott hotelhez és a közös szakmai programokhoz biztosítjuk.

A The smarter E Europe 2024 szakvásárról röviden
A 2024. június 18-21. között megrendezésre kerülő The smarter E Europe Európa legnagyobb energiaipari platformja, melynek fókuszában a megújuló energiák, a fenntartható energiaellátás, az energiaipar decentralizációja és digitalizálása, valamint a villamosipari-, hőenergetikai- és közlekedési szektorok ágazatközi megoldásai állnak. A The smarter E Europe az Intersolar Europe, az ees Europe, a Power2Drive Europe és az EM-Power Europe kiállításokat fogja össze 2800 kiállítóval, széles körű kísérőprogramokkal és négy konferenciával.
Az Intersolar Europe-on a napenergiaipar vezető beszállítói, gyártói, forgalmazói és start-upjai mutatják be a globális trendeket és újításokat.
Az ees Europe Európa legnagyobb kiállítása, mely az akkumulátorokra és az energiatároló rendszerekre fókuszál. A középpontban a megújuló energiák tárolására szolgáló jövőorientált megoldások, mint például a hidrogén és a power-to-gas technológiák állnak.
A Power2Drive Europe a töltési infrastruktúra és az e-mobilitás nemzetközi kiállítása, mely a tiszta közlekedés széles skáláját mutatja be.
Az EM-Power Europe középpontjában az energia intelligens felhasználása áll az építőiparban és az iparban, mely magába foglalja az intelligens hálózatokat és a megújuló energiák integrációját, valamint a hálózati infrastruktúrát és a rendszerszolgáltatásokat is.
Kiemelt energetikai szektorok: Fotovoltaikus ipar; napkollektoros hőtermelés; energiatároló rendszerek, energiatárolási technológiák; hidrogén és power-to-gas; akkumulátorgyártási technológiák, gép- és üzemépítés; elektromos járműellátó berendezések; töltési infrastruktúra; elektromos járművek (BEV, PHEV); EV akkumulátor-technológia; EV rendszer és gyártás; hidrogénalapú mobilitás; mobilitási szolgáltatások; intelligens hálózatok és a megújuló energiák integrációja, villamosenergia-kereskedelem és -forgalmazás; smart city; energiagazdálkodás és épületautomatizálás; decentralizált és megújuló energiaellátás; kereskedelmi és ipari energiaszolgáltatások
A delegációba a Németország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a bajor gazdaságról és üzleti lehetőségekről.
Szakmai szervezetek meglátogatása. (egyeztetés alatt)
Vásárlátogatás a The smarter E Europe energiaipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol/német, magyar tolmácsolást nem biztosítunk.

Szervezők
A Magyar Kereskedelmi és Iparkamara (MKIK) együttműködve Magyarország Müncheni Főkonzulátusával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol/német nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei saját gépkocsival, vonattal vagy repülővel (a repülőjegy az út meghirdetésekor kb. 213 200 Ft/fő, mely ár a szabad helyek függvényében változhat),
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 19.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Kamarai üzleti delegáció Lengyelországba, Poznanba támogatott részvételi lehetőséggel
2024-06-04 - 2024-06-07
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 4-7. között támogatott részvételi lehetőséggel üzleti delegációt szervez Lengyelországba, Poznanba. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a lengyel üzleti környezet bemutatása. A delegáció látogatást tesz az ITM Industry Europe nemzetközi ipari szakvásáron, valamint terveink között szerepel egy lengyel partnerszervezet meglátogatása is.
Miért érdemes részt venni?

ingyenes részvétel a szakmai és üzleti programokon,
tájékozódás Lengyelország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás az ITM Industry Europe nemzetközi ipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére három éjszakára egyágyas szobában reggelivel,
kinti transzfer a szálláshely és a szakmai programok helyszínei között biztosítunk max. 2 fő számára cégenként.

Az ITM Industry Europe szakvásárról röviden
A 2024. június 4-7. között megrendezésre kerülő ITM Industry Europe az egyik legnagyobb és legjelentősebb ipari vásár Európában, amely az Ipar 4.0 irányvonalai szerint mutatja be a globális trendeket, a géptechnológiai innováció fő eredményeit.
A világszínvonalú kiállítók és szakemberek képviseltetik magukat a kiállításon az ipari automatizálás, a kohászat és a fémmegmunkálás, a modern gépgyártás és innovatív technológiák területeiről.
Kiemelt szektorok:

gépipar
autóipar
mezőgazdaság
élelmiszeripar
energiaipar
gyártás
fémipar
gyógyászat.

A delegációba a Lengyelország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várják.
Tervezett szakmai és üzleti programok

Tájékoztató rendezvény a lengyelországi gazdaságról és üzleti lehetőségekről.
Lengyelországi szakmai szervezetek látogatása, szakmai előadásokon való ingyenes részvétel.
Vásárlátogatás az ITM Industry Europe ipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Varsói Nagykövetségével.
A támogatott részvétel feltételei

magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan, megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a három éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
cégenként egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
a kinti transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
az üzleti delegáció külföldi szakmai programjának gördülékeny lebonyolítása céljából a csoport tagjai a kinti helyszínek között együtt közlekednek és az MKIK által a későbbiekben meghatározott hotelben szállnak meg. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a repülőjegy, ill. egyéb kiutazási módok költségei,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás három éjszakára reggelivel) költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 15.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Támogatott részvételi lehetőség társkiállítóként vagy látogatóként a belgrádi Nemzetközi Technika Vásáron
2024-05-21 - 2024-05-24
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. május 21-24. között közösségi kiállítási standot szervez támogatott kiállítói vagy vásárlátogatói részvételi lehetőséggel Szerbiába, Belgrádba a Nemzetközi Technika Vásárra. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A program célja a magyar cégek exportpiaci jelenlétének fejlesztése, üzleti kapcsolatrendszerük bővítése, a két ország vállalkozói közötti együttműködési lehetőségek feltérképezése és a szerbiai üzleti környezet bemutatása.

Miért érdemes részt venni?
Társkiállítóként 2024. május 20-24. között:

támogatott társkiállítói megjelenési lehetőség a kamarai közösségi standon, a cég termékeinek, szolgáltatásainak bemutatása a szerb és nyugat-balkáni piacokra való bejutás érdekében,
tájékozódási lehetőség Szerbia üzleti környezetéről, a gazdasági együttműködési lehetőségekről, tárgyalás potenciális üzleti partnerekkel,
támogatott részvétel a megjelölt szektorokban tevékenykedő exportőr kis- és középvállalkozások számára
támogatott, térítésmentes társkiállítói megjelenési lehetőség a kamarai közösségi standon,
szállástámogatás cégenként egy fő részére négy éjszakára egyágyas szobában reggelivel.

A társkiállítók részére a kamarai közösségi standon a vásárszervező által nyújtott szolgáltatások a következők:

standhely lefoglalása, standfelépítmény beszerzése, kivitelezése és üzemeltetése,
társkiállítói bejelentés megtétele,
kiállítói belépők biztosítása a résztvevőknek (maximum 2 db / cég), parkolójegy egy autó számára,
egységes stand tervezése, építése, üzemeltetése,
minden kiállító számára saját kiállítói egység installálása (info pult bárszékkel),
kiállítandó termék bemutatásához szükséges installációs elem(ek), vitrin vagy podest, asztal, bemutató pult biztosítása igény szerint,
tárgyalási lehetőség biztosítása a standon,
közös központi konyha/raktár használata,
(alap) áramellátás biztosítása minden kiállítói egységnél az info pultban (laptop és telefon töltésére alkalmas),
speciális igények biztosítása igény szerint (pl. plusz áramigény, egyéni wifi, stb., ezek a kiállítók részére kiszámlázásra kerülnek),
céglogók elhelyezése egységes méretű táblán az info pulton (egyéni, az egységes arculatot megbontó grafikát, reklám felületet pl.: roll-up, molinó, stb. nem fogadunk be a közösségi standra),
a kiállítás hivatalos kiállítói füzetébe a társkiállítók rövid tevékenységét bemutató szöveg elhelyezése.

Vásárlátogatóként 2024. május 21-22-én:

vásárlátogatás a Nemzetközi Technika Vásáron,
tájékozódási lehetőség Szerbia üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel a vásáron,
támogatott részvétel a megjelölt szektorokban tevékenykedő exportőr kis- és középvállalkozások számára
szállástámogatás cégenként egy fő részére egy éjszakára egyágyas szobában reggelivel,
kinti transzfer a hotel és a szakmai programok helyszínei között max. 2 fő számára cégenként – a transzfert csak a későbbiekben meghatározott hotel és a vásár között biztosítjuk.

A Nemzetközi Technika Vásárról röviden
A 2024. május 21-24. között megrendezésre kerülő Nemzetközi Technika Vásár (International Fair of Techniques and Technical Achievements) Európa legrégibb technológiai szakvására, melyet 1937-ben rendeztek meg először.
A szakkiállítás lehetőséget teremt a legújabb technikai és műszaki fejlesztések, termékek és szolgáltatások bemutatására és megismerésére. A vásár résztvevői között megtalálhatók a gépipar, az informatika, az energetika és a környezetvédelem képviselői, meghatározó nemzetközi szereplői. Ezért a vásáron való megjelenés kiváló lehetőséget jelenthet azon magyar exportőrök számára, akik a szerb vagy a nyugat-balkáni piacokra való belépést tűzték ki célul
Kiemelt szektorok:

innovatív gyártási technológiák
digitalizált termelési folyamatok, digitalizált gyár
robotizálás
ipari automatizálás
mérőberendezések
szerszámgépek
hőtechnika, világítástechnika
additív technológia, 3D nyomtatás
zöld technológiák

Mind kiállítónak, mind vásárlátogatónak a Szerbia iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várják.
A szakmai programok nyelve az angol, magyar tolmácsolást nem biztosítanak.

A támogatott részvétel feltételei

a kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: cégszerűen aláírt jelentkezési lap, angol nyelvű cégprofil,
cégszerűen aláírt költségvállalási nyilatkozat, adatkezelési hozzájáruló nyilatkozat.
a kamarai közösségi standon társkiállító vállalkozások esetében az MKIK biztosítja
a társkiállítói standhellyel kapcsolatos fent felsorolt szolgáltatásokat,
egy fő számára a négy éjszaka szállásköltségét (egyágyas szobában reggelivel a későbbiekben meghatározott szállodában),
a vásárlátogató vállalkozások esetében az MKIK fizeti egy fő számára egy éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfert a hotel és a vásár között,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a társkiállítói jelenlét és a szállás támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése,
a transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik, egyéb esetben a közlekedés egyéni szervezésben történik,
az üzleti delegáció külföldi szakmai programjának a gördülékeny lebonyolítása miatt az a célszerű, ha a csoport tagjai együtt utaznak és közlekednek, egy hotelben szállnak meg. Az MKIK ezért tesz javaslatot szállodára. Ettől eltérő szolgáltatást is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Költségvállalási nyilatkozat

A kamarai közösségi standon társkiállítóként való megjelenés költségeinek, valamint a szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
A vásárlátogató vállalkozás csak a szállásköltség vonatkozásában, a társkiállító vállalkozás a standhely és a szállásköltség vonatkozásában tesz nyilatkozatot.
Visszamondás esetén a cég köteles megtéríteni az előzetesen megrendelt szolgáltatások költségét az MKIK-nak.

Adatkezelés
A résztvevők személyes adatainak továbbítása harmadik országba történik. Ezen a linken megtalálható az adatkezelési tájékoztatót és a hozzájáruló nyilatkozatot, melyet kérünk, hogy kiutazó személyenként (nem cégként) aláírva és szkennelve szíveskedjenek visszaküldeni.

Jelentkezési határidő: 2024. április 3.

Jelentkezés módja
Az alábbiakban felsorolt négy melléklet együttes, határidőre történő megküldése a reok.miklos@mkik.hu e-mail címre:
Társkiállítók esetében

társkiállítói jelentkezési lap – cégenként kell kitölteni cégszerű aláírással
társkiállítói költségvállalási nyilatkozat – cégenként kell kitölteni cégszerű aláírással
angol nyelvű cégprofil – cégenként kell kitölteni
adatkezelési tájékoztató és a hozzájáruló nyilatkozat – a kiutazó tölti ki és írja alá

Vásárlátogató esetében

vásárlátogatói jelentkezési lap – cégenként kell kitölteni
vásárlátogatói költségvállalási nyilatkozat – cégenként kell kitölteni cégszerű aláírással
angol nyelvű cégprofil – cégenként kell kitölteni
adatkezelési tájékoztató és a hozzájáruló nyilatkozat – a kiutazó tölti ki és írja alá

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy a kiutazással kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ – kapcsolattartó: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

IFAT - Környezettechnológiai szakkiállítás, München
2024-05-13 - 2024-05-17 | München, Németország
Az IFAT a világ vezető környezettechnológiai vására, mely a nemzetközi kiállítókat, valamint látogatókat vonzza.

A víz-, szennyvíz-, hulladék- és nyersanyaggazdálkodás legnagyobb platformjaként az IFAT München az iparág nemzetközi találkozóhelye – olyan innovatív ajánlatokkal, amelyek mércét állítanak fel a jövő számára.
Kiemelt témák:

ivnóvízellátás
szennyvízelevezetés
hulladék- és nyersanyag-kezelés
szennyezőanyag-kezelés
fenntartható útépítés

Az ágazat képviselői értékes megoldásokat mutatnak be, amelyek lehetővé teszik a rendelkezésre álló erőforrások felelősségteljes felhasználását. A legutóbbi, 2022. évi kiállításon 2.984 kiállító vett részt 59 országot képviselve, melyet közel 119.000 résztvevő, 155 országból látogatott meg.
Bővebb információ és jegyvásárlás a rendezvény központi honlapján lehetséges: IFAT Munich – a világ vezető víz-, szennyvíz-, hulladék- és nyersanyaggazdálkodási szakvására

46. Utazás Kiállítás - baranyai megjelenés
2024-02-22 08:00 - 2024-02-25 17:00 (Europe/Budapest) | HUNGEXPO Budapesti Vásárközpont, Albertirsai út 10., Budapest, 1101, Magyarország
A turizmus-vendéglátás baranyai szereplőivel, vállalkozásaival és termékeivel is találkozhatnak a kamarai standokon a 46. Utazás Kiállításon a Hungexpo területén 2024. február 22-25. között.
A Pécs-Baranyai Kereskedelmi és Iparkamara standjain megjelenő vállalkozások a következők:

Baranyai Gasztronómiai Klaszter – gasztronómia
Enterprise Europe Network Dél-dunántúli Iroda, Pécs – nemzetközi vállalkozásfejlesztés
Fekedi Stifolder – sváb hagyományok
Trabert Hof Vendégház Fekeden – sváb népi építészet és gasztroCOOL TOUR-a
StagLand Cabins, Hosszúhetény – fenntartható szálláshely
Green Touch – zero waste natúrkozmetikum termékcsalád
Bánáti Bazsarózsa Népművészeti Fesztivál
Villány-Siklósi Borút Egyesület – Villányi borászok, helyi termelők, Siklósi Vár – programturizmus
Helian NaTour – biciklis turizmus, utazásszervezés

Az alábbi témákban kerekasztal beszélgetések formájában szakmai előadásokon tájékozódhatnak:

Zöld certifikáció a fenntartható szálláshelyeken
Baranyai Gasztronómiai Klaszter – gasztroturizmus
Michelin ajánlás / gasztro turizmus szerepe és hatása a turizmusfejlesztésben
Biciklis és öko-turizmus
Borturizmus, borfesztiválok
Nemzetközi partnerség a turizmusban, az EEN eszközrendszere a turisztikai vállalkozások külpiaci kapcsolatépítése érdekében
„Feked, a sváb Hollókő”, avagy a sváb népi építészet bemutatása és egy konkrét sváb vályogház felújításának tapasztalatai a Trabert Hof példáján keresztül
Hogyan került egy sváb stifolder a világ 5 legjobb szalámija közé Londonban?
Sváb gyökerű, minőségi gasztronómia napjainkban vidéken – sváb gasztroCOOL TOUR-a

A február 22-i szakmai nyitónapra korlátozott számban díjmentes, digitális belépőt tudunk biztosítani önkéntes kamarai tagoknak, melyet emailben igényelhetnek a gasztroklaszter@pbkik.hu email címen keresztül.
További információ: 46. Utazás Kiállítás – Hungexpo

SPS, az ipari automatizálás és digitalizáció szakkiállítása
2022-05-24 - 2022-05-26
A Pármában megrendezésre kerülő SPS Italia szakkiállítás az ipari automatizálás és digitalizáció szakkiállítása, amelynek fókuszában az idei évben az alábbi témák fognak állni:

Hajtásrendszerek és alkatrészek
Elektromechanikus alkatrészek és perifériák
Érzékelők; Irányítási rendszerek
Ipari szoftverek
Interfész technológiák
Kisfeszültségű kapcsolókészülékek
Ember-gép interfész megvalósítások
Ipari kommunikáció
Additív gyártástechnológiák
Rendszerintegrátorok

Kiállítók
A legutóbbi rendezvényen 854 kiállítót és közel 42 ezer látogató vett részt. A kiállítók többsége olasz, akiken túl nagy számban képviseltetik magukat német, francia, valamint angol, osztrák és cseh cégek is.
Résztvevők listája
Költségek

Részvételi díj: a szektor szereplői számára a látogatói belépő ingyenes
Kiállítói díj:

Önálló megjelenés esetén 5636 eurótól
Megosztott stand esetén: 3308 eurótól (cégenként)

Standonként:

16 m² x (172 euró+89 euró) = 4656 euró
+ 300 euró bútorozás
+ 180 euró elektromos csatlakozás

Cégenként:

+ 980 euró regisztrációs díj

Jelentkezési határidő: nincs, a szabad stand-helyek függvényében változik a foglaltság, mindazonáltal a sikeres részvétel érdekében javasolt legkésőbb 2022. április 14-ig véglegesíteni a jelentkezést.
Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot a Milánói Főkonzulátus Irodájával az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

LAMIERA - Nemzetközi szerszámgépipari innovációs szakkiállítás
2022-05-18 - 2022-05-21 | Milánó, Olaszország
A milánói székhelyű Lamiera szakmai kiállítás célja, hogy lehetőséget teremtsen a szerszámgépipar szereplőinek termékeik bemutatására, üzletfejlesztésre, valamint a szektor legújabb tendenciáinak és technológiáinak megismerésére.
A 2022 évi kiállítás fókuszában az alábbi témák fognak állni:

fémlemezek, csövek, profilok, huzalok feldolgozása, vágása, hegesztése, felületkezelése
fémasztalos munkák, prések, öntőformák, alkatrészek, tartozékok, szerszámok
robotika, automatizálás, digitális gyár
gyártásirányítási és minőség-ellenőrzési rendszerek
mikromegmunkálás
additív technológiák.

A legutóbbi kiállításon közel 500 kiállító és több mint 26 ezer látogató jelent meg. az idei kiállításra 2022. februárjáig 300 kiállító regisztrált, az olaszokon túl 20 német, 6 török, 4 svájci, 3 portugál, 2 francia, 1 cseh cég.
Résztvevők listája
Költségek

Látogatói belépő ingyenes, pusztán előzetes regisztráció szükséges
Kiállítói díj: 3945 eurótól (cégenként 16 nm-es önálló stand esetében) – További részletek

Amennyiben a lehetőség felkeltette érdeklődését, kérjük, hogy további részletek, valamint a részvétel megvalósítása kapcsán vegyék fel a kapcsolatot a Milánói Főkonzulátus Irodájával az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

Cosmofarma - gyógyszerészeti szakkiállítás
2022-05-13 08:00 - 2022-05-15 17:00 (Europe/Helsinki) | Bologna, Olaszország
A Cosmofarma Európa egyik vezető gyógyszerészeti kiállítása, ami több mint 400 kiállítóval több ezer résztvevővel, valamint 80 szakmai előadással biztosít lehetőséget az iparág legújabb tendenciáinak, szabályozásainak, valamint lehetőségeinek megismerésére, üzletfejlesztésre, illetve kapcsolatépítésre.
Időpont: 2022. május 13-15.
Helyszín: Bologna, Olaszország
Kiemelt szektorok:

hagyományos és természetes gyógyászat
táplálékkiegészítők
szépségápolás
gyógyszertári szolgáltatások

Részvételi díj:

Kiállítók számára:

Stand mérete
Ár (berendezve)

9 m²
4 200 euró

12 m²
5 100 euró

16m²
6 200 euró

Látogatók számára: 30 Euró + áfa / nap

Amennyiben a lehetőség felkeltette érdeklődésüket az alábbi elérhetőségeken kaphatnak további információt:

telefon: 0039 02-4984731 (Dániel Paschek külgazdasági attasé)
e-mail: trade.mil@mfa.gov.hu, daniel.paschek@mfa.gov.hu

További információ: www.cosmofarma.com

23. Mostari Nemzetközi Gazdasági Kiállítás és Vásár
2022-04-05 08:00 - 2022-04-09 17:00 (Europe/Helsinki)
2022. április 5-9. között kerül megrendezésre a 23. Mostari Nemzetközi Gazdasági Vásár, melynek partnerországa idén Magyarország lesz. A rendezvény a nyugat-balkáni régió egyik legjelentősebb üzleti eseményeként és közönségvásáraként ismert, melyhez kapcsolódóan magas szintű politikai találkozókra is sor kerül.
A Külgazdasági és Külügyminisztérium felkérésére a 2022-as magyar partnerország megjelenést a HEPA Magyar Exportfejlesztési Ügynökség szervezi, egy nagyságrendileg 350 m2-es belterületi standon biztosítanak kedvezményes kiállítási lehetőséget a magyar vállalkozások számára. Az egységes arculattal felépített standon a közösségi kiállítók egységes árubemutatási lehetőséget kapnak, ehhez céglogóval, frízfelirattal ellátott pultot, közös tárgyalófelületet biztosítanak.
A cél, hogy méltóképpen és színvonalasan kerüljenek bemutatásra a magyar gazdaság elmúlt időszakban elért eredményei, továbbá, hogy minél több közvetlen üzleti kapcsolat létesüljön a magyar vállalkozások és a bosznia-hercegovinai, illetve nyugat-balkáni térség cégei között.
További információ a kiállításról és vásárról: www.mostar-fair.com

A HEPA az egészségipar, az energetika, az élelmiszeripar, a gépipar és az IT területén működő cégeknek biztosít megjelenési lehetőséget a közösségi magyar standon, melynek díja 70.000 Ft + ÁFA.
Részvételi feltételek:
A HEPA Magyar Exportfejlesztési Ügynökség a 23. Mostari Nemzetközi Gazdasági Vásár kiállításon, a közösségi magyar stand keretében megjelenést biztosít és az alábbi szolgáltatásokat nyújtja:

standhely lefoglalása, stand építése és üzemeltetése,
egységes standtervezés,
dobogózott/szőnyegezett terület, szükséges bútor / installáció biztosítása*,
kiállítandó termékek elhelyezésének koordinálása,
kiállítási belépők biztosítása a résztvevőknek (maximum 2 db / cég),
központi konyha/tároló biztosítása,
áram biztosítása,
tárgyalási lehetőség biztosítása a standon,
egységes céges bemutató tablók,
kiállítói füzet/standkatalógus tervezése, készítése, gyártása.

*Speciális igények (pl. plusz áramigény, egyéni LCD igény, kiegészítő bútorok, stb.) a kiállítók részére kiszámlázásra kerülnek
A regisztrációs lap kitöltésével Regisztráló elfogadja, hogy:

közösségi standhellyel történő személyes részvétel esetén 70.000 Ft + ÁFA részvételi díjat fizet a HEPA Magyar Exportfejlesztési Ügynökség részére a fent meghatározott szolgáltatások ellenértékeként, mely fentieken kívül magában foglalja a vásárszervezőknek kötelezően fizetendő regisztrációs és katalógusbejegyzés díját, továbbá a résztvevő cég megbízásából saját grafikai anyagainak legyártását is.
az esemény előtt személyes részvételre kijelölt kollégái érintettségében a sikeres vásári megjelenést támogató, HEPA szervezésében megvalósuló, egy alkalmas felkészítő előadáson részt vesz

A Kiállító Partnereket a céges képviselő(k) kiutazási, valamint az áruszállítási költségek, továbbá a HEPA Magyar Exportfejlesztési Ügynökség felé fizetendő részvételi díj terheli.
Jelentkezéshez az alábbi dokumentumot kell kitölteni és a megadott email címre megküldeni: Kiállítói regisztrációs lap
Jelentkezési határidő: 2022. január 15.

Georgiai üzleti lehetőségek - B2b találkozó a Budapest SIRHA 2022 keretében
2022-03-22 14:00 - 16:30 (Europe/Helsinki) | HUNGEXPO Budapesti Vásárközpont, Albertirsai út 10., Budapest, 1101, Magyarország
A Pécs-Baranyai Kereskedelmi és Iparkamara és az EU-Georgia Business Council együttműködésében megvalósuló ’Building a sustainable tourism market between Georgia and Hungary’ c. projekt keretében kiállítói lehetőséget biztosít hazai és georgiai élelmiszeripari és turisztikai vállalkozások számára.

A SIRHA 2022 Nemzetközi Élelmiszeripari és HoReCa kiállítás keretében élőben találkozhat a baranyai régió és Georgia néhány kiemelt képviselőjével és folytathat üzleti tárgyalásokat a PBKIK által biztosított standon.
Az előre egyeztetett 20 perces tárgyalásokat követően várunk minden résztvevőt egy borkóstolóra, ahol személyesen tapasztalhatják meg mitől olyan különlegesek a hagyományos georgiai módszerrel készült borok.

Látogasson el Ön is standunkra és találja meg jövőbeni üzleti partnereit!

Időpont: 2022.03.22. 14.00
Helyszín: SIRHA Budapest – G pavilon B10A stand

További információért keresse:
Pazaurek Szabina
e-mail: pazaurek.szabina@pbkik.hu
tel.: +36 20 323 2976

26. GAST Nemzetközi Élelmiszeripari és Vendéglátóipari Kiállítás, Split
2022-03-16 08:00 - 2022-03-19 17:00 (Europe/Helsinki) | Spaladium Arena, Split, Ul. Zrinsko Frankopanska 211, Split, 21000, Horvátország:
A GAST Nemzetközi Élelmiszeripari és Vendéglátóipari Kiállítás, Horvátország legjelentősebb, 26 évre visszanyúló gyökerekkel rendelkező gasztronómiai eseménye, amely az alábbi szakkiállítások gyűjtőrendezvénye:

26. Nemzetközi Élelmiszeripari Kiállítás
26. Nemzetközi ital-, szeszesital kiállítás
26. Nemzetközi HORECA kiállítás és vásár
16. Kávé szakkiállítás
18. FURNITURA bútoripari szakkiállítás (hotelek, vendéglátóipari egységek, magánszállások-nyaralók felszerelése)
26. Dionizijana – borkiállítás és verseny
16. Turisztikai szakkiállítás
6. Fagylalt-jégkrém és édesipari szakkiállítás

A rendezvény idén március 16. és 19-e között kerül megrendezésre.
A horvát kereskedelmi láncok, hotelek és az éttermek a nyári turista szezon előtt ezen a kiállításon keresnek és választanak új termékeket, beszállítókat.
A szakmai látogatók számára a szervezők ingyenes, regisztrációhoz kötött belépőket biztosítanak, illetve a kiállító cégek az általuk meghívott partnereinek is ingyenes belépőt biztosít a Vásár.
A szervezett formában, pl. nemzeti standon megjelenő kiállítók számára, a standon megjelenő cégek tevékenysége alapján célzott partnerkereséssel segíti a kiállítás sikerét a Spliti Vásárközpont, amellett, hogy számos szakmai rendezvény, konferencia és bemutató is zajlik a rendezvényen, amelyekhez szintén lehet csatlakozni.
A Vásár ideje alatt számos ún. közönségprogramot is szervez pl. konyha-show, amelyet élő televíziós műsorban is figyelemmel lehet kísérni, de látványkonyha bemutatót szabadon tarthat bármely kiállító is.
A Spliti GAST Nemzetközi Élelmiszeripari és Vendéglátóipari Kiállításon az elmúlt 15 évben számottevő magyar megjelenés nem volt, így mind üzletileg, mind szakmailag indokolt lenne a magyar élelmiszeripari termékek arányának növelését szolgáló magyar megjelenés a kiállításon.
Az esemény:

Facebook oldala
Honlapja

A kiállítással kapcsolatban a zágrábi nagykövetség külgazdasági attaséi tudnak további információval szolgálni az alábbi elérhetőségeken:

Dr. Bakó Tamás
Email: TBako@mfa.gov.hu
Hivatali telefonszám: 00 385 1 489 0919
Mobil telefonszám: 00 385 99 231 7726
Riczkó Botond
Email: briczko@mfa.gov.hu
Mobil telefonszám: 00 385 95 526 1990

Kiállítás, mint a marketing stratégia eszköze - kiállítás felkészítő workshop
2022-02-23 09:00 - 16:00 (Europe/Helsinki) | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség kiállításra felkészítő workshopot szervez. A program előkészíti a HEPA által szervezett 2022-es kiállításokon (Arab Health, Hannover Messe, IFAT, RIGA FOOD, Automechanika, GITEX, 2nd Rebuild Karabakh, CPhI, 5th China International Import Expo, Medica, Electronica) való kollektív magyar megjelenést. Célja, hogy a magyar kis- és középvállalkozások kiállításokra történő felkészülése minél professzionálisabb és eredményesebb legyen.
A délután folyamán kiscsoportos workshop keretében lehetőség van esettanulmányok kidolgozására, a kiállítási megjelenés megtervezésére.
Az interaktív előadás során a következő témákban tájékozódhatnak a résztvevők:

Hatékony felkészülés a kiállítási megjelenésre
A legfontosabb teendők és költségelemek a megvalósítás során
A sikeres kiállítási részvétel alapelvei
A hatékony follow up

Kinek ajánljuk?A programra elsősorban azokat várják, akik személyesen képviselik cégüket kiállítási standokon.
Részvételi feltételekRészvételi díj: 10.000 Ft + ÁFA/főA program állami támogatás mellett valósul meg, a részvétel előzetes regisztrációhoz kötött. A részvételi díj magában foglalja a képzés és az étkezések költségét is. A jelentkezéseket beérkezési sorrendben tudják fogadni, korlátozott számban. A regisztrációs díj visszaigazolás után átutalással fizetendő. A regisztráció elfogadásáról a jelentkezéskor megadott e-mail címen kap tájékoztatást a jelentkező.
Kérjük, részvételi szándékát a jelentkezési feltételek elfogadásával legkésőbb 2022. február 16-ig jelezze a képzés regisztrációs felületén.
Kérdés esetén az exportakademia@hepa.hu e-mail címen érdeklődhet.

Meghívó
REGISZTRÁCIÓ

15. Iran Plast - nemzetközi petrolkémiai kiállítás
2022-02-07 09:00 - 2022-02-10 17:00 (Europe/Helsinki) | Tehran International Exhibition Center, Chamran Highway, Teherán, Iráni Iszlám Köztársaság
A 15. Iran Plast nemzetközi petrolkémiai kiállítás 2022. február 7-10. között kerül megrendezésre Teheránban.

Az esemény az alábbi négy szektorra fókuszál:

Nyersanyagok
Kész- és félkész petrolkémiai termékek
Műszaki szolgáltatások és export
Gépek és berendezések

A kiállítás során B2B találkozók, gyárlátogatások, valamint üzleti szemináriumok is megszervezésre kerülnek.
Az érdeklődő cégek részvételi szándékukat a következő elérhetőségen jelezhetik: sales@iranplast.ir
Bővebb információ a kiállításról az alábbi linken található:
www.iranplast.ir/en
A rendezvény angol nyelvű információs anyaga letölthető az alábbi linken:
2022_Iran Plast

EXPO 2020 - Dubaji Világkiállítás
2022-01-01 - 2022-07-01 | Dubai, Egyesült Arab Emírségek
A Dubaji Világkiállítás 2021. október 1. és 2022. március 31. között kerül megrendezésre Dubajban, az Egyesült Arab Emírségekben.
A fél éven át tartó expó célja, hogy összehozza a világ különböző tájairól érkező nemzeteket és technológiákat, közös gondolkodásra és alkotásra sarkallja őket a szebb és jobb jövő érdekében. Az expó fő témái: a lehetőség, a fenntarthatóság és a mobilitás.
Magyarország a Dubaji Világkiállításon

Az expó fő célkitűzése: összekötni az elméket, megteremteni a jövőt („Connecting Minds, Creating the Future”), ezért az EXPO 2020 Magyarország Nkft., a HEPA Magyar Exportfejlesztési Ügynökség, valamint a Külgazdasági és Külügyminisztérium Export Növeléséért Felelős Helyettes Államtitkársága felhívást tesz közzé, hogy – a Nemzeti Exportstratégiával összhangban – minél több versenyképes hazai termék és szolgáltatás, magyar innováció, kis- és középvállalkozás, startup cég külpiaci megjelenését támogassa a Dubaji Világkiállításon.
A felhívás célja lehetőséget nyújtani a hazai vállalkozások számára a nemzetközi bemutatkozásra, diplomáciai és üzleti kapcsolatok kialakítására, valamint a meglévő kapcsolatok elmélyítésére – összekötve ezzel nagyszerű elméket, hogy kiemelkedően jó nemzetközi együttműködések születhessenek a jövőben.
A magyar pavilon állandó kiállításának központi témája Magyarország gyógy- és termálvízkincsei és jótékony hatásuk bemutatása lesz. A magyar pavilont, amely azért is különleges, mert ez az egyetlen faszerkezetű épület az egész térségben, újságírók a dubaji expó 15 legizgalmasabb épülete közé választották.
A magyar pavilon az expó 24 hetében várhatóan több mint 35 kulturális rendezvénynek ad majd otthont, és a látogatók több száz magyar kézműves gasztrotermékkel is megismerkedhetnek.

További információk:

Programok
Jegyárak

További részletek a Világkiállításról: expo2020dubai.com
További részletek a Magyar Pavilonról: hungaryexpo2020.hu
